SAN FERNANDO CITY, La Union - Nagsagrap iti dunor iti pingpingna ti maysa a 15-anyos a barito kalpasan a natagbat ti mismo nga ulitegna bayat a matmaturog iti balayda.
Segun iti biktima a ni Roldan Abenes, residente iti Brgy. Imelda sadiay Burgos, La Union, matmaturog daytoy idi nadlawna a tagtagbaten ti ulitegna a ni Nestor Sabado, 58, ti pagturturogan daytoy a katre.
Idi bumangon daytoy ket nairana metten a timmama iti pingpingna ti nadakamat a buneng.
Dagusda met a nagidarum iti amana ken naiturong iti kaasitgan a pagagasan.
Naamuan a kadawyanen nga aramid ti suspek ti panangtagbat iti katre dagiti kabbalayna no kasta a mabarbartek daytoy.
Iti agdama ket agtultuloy pay laeng a matamtaming ti biktima gapu iti linak-amna a dunor iti rupana ngem nagasat ta saan met a napakaruan.
ilo_Latn ilo_Latn ilo_Latn ilo_Latn ilo_Latn ilo_Latn